**Mór Városi Önkormányzat Polgármestere**

**34/2020. (V.5.) határozata**

**meghatározott időszakra nyújtott rendkívüli települési támogatás iránti kérelem tárgyában**

A Kormány által 40/2020. (III. 11.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

A települési támogatásokkal és köztemetéssel kapcsolatos eljárás szabályairól szóló 4/2015.(II.18.) önkormányzati rendelet 49-53.§-ai alapján meghatározott időszakra nyújtott rendkívüli települési támogatást állapítok meg 2020.05.01. napjától 2020.07.31. napjáig havi 5.000.-Ft összegben, a Szociális Alapszolgáltatási Központ részére utalással, a jelen határozat - zártan kezelendő - mellékletében foglaltak szerint.

Határidő: 2020. június 5.

Felelős: Közigazgatási és Szociális Iroda

 Fenyves Péter Dr. Kovács Zoltán

 polgármester jegyző